'n BOERSEUN van net 14 is in die Anglo-Boereoorlog deur die gehate Olaf Bergh, wat met 'n groot klomp swart mense teen die Boere geveg het, gewond. Sy perd het met hom weggehardloop, sy voet het in die stiebeuel vasgesit en hy is vermink, skryf mev. S. Fourie.
My ouma was siekerig en pleit help niks - die waentjie staan gereed om hulle op te laai. Die beskuldiging is hulle gee vir die Boere kos.
Die Engelse het 'n kas breekgoed van my ouma na die konsentrasiekamp in Winburg gebring waarvoor sy 'n pond moes betaal.
Die môre voor hul vertrek gooi sy haar sleutels agter haar kas in en sê daar sal hulle nie daarna soek nie. Van die groot skottel botter sal sy maar seep kook.